Kazım Hüseynəliyev

Kazım Yaşar oğlu Hüseynəliyev () – Naxçıvan Muxtar Respublikasının iqtisadiyyat naziri.http://neconomy.gov.az/az/nazirlik/rehberlik/kazim-yasar-oglu-huseyneliyev

 Həyatı 
Kazım Hüseynəliyev 1987-ci il aprelin 28-də Naxçıvan şəhərində anadan olub. Evlidir, 2 övladı var.

2005–2009-cu illərdə Azərbaycan Dövlət Neft Akademiyasında "Menecment" ixtisası üzrə bakalavr təhsili alıb.

2009–2012-ci illərdə Azərbaycan Dövlət Neft Akademiyasında "Strateji idarəetmə" ixtisası üzrə magistr dərəcəsi alıb. Magistratura təhsilini fərqlənmə diplomu ilə bitirib.

 Əmək fəaliyyəti 
2012–2025-ci illərdə Azərbaycan Respublikasının İqtisadi İnkişaf, İqtisadiyyat və Sənaye, İqtisadiyyat nazirliklərində məsləhətçi, aparıcı məsləhətçi, sektor müdiri, şöbə müdirinin müavini vəzifələrində çalışıb.
Azərbaycan Respublikası Prezidentinin 2024-cü il 24 iyun tarixli Sərəncamı ilə "Dövlət qulluğunda fərqlənməyə görə" medalı ilə təltif edilib.https://president.az/az/articles/view/66312https://economy.gov.az/az/post/2092/iqtisadiyyat-nazirliyinin-bir-qrup-emekdasi-teltif-olunub

2024-cü ilin 11–22 noyabr tarixlərində Bakı şəhərində keçirilmiş BMT-nin İqlim Dəyişmələri üzrə Çərçivə Konvensiyasının Tərəflər Konfransının 29-cu sessiyasında (COP29) fəal iştirakına görə Azərbaycan Respublikasının Prezidenti tərəfindən 2024-cü il 10 dekabr tarixli "Təşəkkürnamə" ilə təltif edilib.

Naxçıvan Muxtar Respublikası Ali Məclisinin 2025-ci il 6 may tarixli Qərarı ilə Naxçıvan Muxtar Respublikasının iqtisadiyyat naziri vəzifəsinə təsdiq edilib.https://alimajlis.gov.az/storage/custom/uploads/7yMX9qKY9eH2kl0Yzgi9geoln6DoKCOExLtHkEPL.pdf

 İstinadlar